Ելենա Կոտովա

**Ելենա Կոտովա** (), ռուս տնտեսագետ և հրապարակախոս, կոռուպցիոն սկանդալի գործով անցնող անձ։ Նա աշխատել է որպես միջազգային ֆինանսիստ և զբաղեցրել է բանկային բարձր պաշտոններ Ռուսաստանում, ԱՄՆ-ում և Եվրոպայում 1994-2010 թվականներին։ Նրան մեղադրանք է առաջադրվել 2013 թվականին կաշառք պահանջելու համար, իսկ 2014 թվականին դատապարտվել է պայմանական 5 տարվա ազատազրկման։

## Կենսագրություն
Կոտովան ծնվել է 1956 թվականի նոյեմբերի 21-ին Մոսկվայում։ Նա Վիկտոր Կոտովի և Նատալյա Կոտովայի դուստրն է։ Նա սովորել է Մոսկվայի պետական համալսարանում։

1982-1989 թվականներին աշխատել է ԽՍՀՄ ԳԱ Արևելագիտության ինստիտուտում որպես գիտաշխատող՝ ուսումնասիրելով ասիական երկրների սոցիալ-տնտեսական խնդիրները և միջազգային ֆինանսները։ Հեղինակել է 2 գիտական մենագրություն և ավելի քան 50 հոդված միջազգային ֆինանսական խնդիրների վերաբերյալ։

1990 թվականին նա դարձավ ընտրված պետական պաշտոնյա երկրի առաջին դեմոկրատական ընտրություններում։ Նա նշանակվել է Մոսկվայի քաղաքային խորհրդի պատգամավոր և տնտեսական քաղաքականության հանձնաժողովի նախագահ։

1990 թվականից մինչև 1992 թվականներին նա աշխատել է որպես  Մոսկվայի պետական գույքի և սեփականաշնորհման գործակալության նախագահ։ 1993 թվականից մինչև 1997 թվականը աշխատել է Արժույթի միջազգային հիմնադրամում և Համաշխարհային բանկում։

1998֊2005 թվականներին ղեկավար պաշտոններ է զբաղեցրել Մոսկվայի ռուսական առևտրային բանկերում, այդ թվում՝ Վնեշէկոնոմբանկում, Մոստ Բանկում, Վերակառուցման և զարգացման եվրոպական բանկում (MBRD) և Վնեշտորգբանկում (ՎՏԲ)։  

2005-2010 թվականներին նա եղել է Ռուսաստանի Դաշնության կառավարության կողմից նշանակված ներկայացուցիչ Վերակառուցման և զարգացման եվրոպական բանկի (ՎԶԵԲ) տնօրենների խորհրդում։

2010 թվականի ամռանը բանկը նրան ներքին հետաքննության ենթարկեց՝ «ըստ երևույթին կոռուպցիայի համար»։ 2010 թվականի նոյրմբերին հետաքննությունն  ավարտվել է։ 2010 թվականի դեկտեմբերին ՎԶԵԲ-ը Կոտոնոայի գործը փոխանցել է Լոնդոնի ոստիկանությանը և Ռուսաստանի իշխանություններին։

2013 թվականի հունվարին Մոսկվայում Կոտովային մեղադրել են 1.4 միլիոն դոլար կաշառք պահանջելու փորձի մեջ։ Կոտովան հերքում է իր մեղքը։

2013 թվականի մարտին Ռուսաստանի դատախազությունը Կոտովային հարկադրաբար տեղավորել էր Ռուսաստանի հոգեբուժարանում՝ թեստավորում անցնելու համար։

2014 թվականին Կոտովան դատապարտվել է հինգ տարվա պայմանական ազատազրկման, որը չեղյալ է համարվել օրինական համաներմամբ՝ նախքան դատավճիռը ուժի մեջ մտնելը, որը չեղյալ է համարել դատավճիռը։

Կոտովան ապրում էր Մոսկվայում, Ռուսաստան, այժմ նա ապրում է Բեռլինում, Գերմանիա։ Նա ամուսնացած է Նիկ Զիմինի հետ, նրանք ամուսնացել են 1985 թվականին։ Նա ունի որդի, ում անունը Յուրի Կոտով է։ Նա նաև ունի 2 թոռ՝ Անյա Կոտովա և Ալեքսեյ Կոտով։ Նրա անձնական հետաքրքրությունները ներառում են դահուկներ, լող և պար։

Կոտովան գրել է 6 վեպ։

2016 թվականի մարտի 23-ին Գերագույն դատարանը Կոտովային պարտավորեցրել է կատարել քաղաքացիական փոխհատուցման հրամանը՝ ենթադրյալ հանցավոր ճանապարհով ձեռք բերված ակտիվները վերադարձնելու համար, որը ներառում է 1,5 միլիոն ֆունտ ստերլինգ արժողությամբ Մեյֆեյրի բնակարան և 230,000 ֆունտ ստերլինգ,  որը պահվում էր հանցավորության դեմ պայքարի ազգային գործակալության կողմից ձերբակալված բանկային հաշիվներում։

## Ծսնոթագրություններ

## Արտաքին հղումներ
*Official website

Կատեգորիա:Մոսկվայի պետական համալսարանի շրջանավարտներ
Կատեգորիա:Խորհրդային տնտեսագետներ
Կատեգորիա:Ռուս հրապարակախոսներ
Կատեգորիա:Ռուս կին գրողներ
Կատեգորիա:Ռուսաստանի քաղաքական գործիչներ
Կատեգորիա:Կին գիտնականներ